laion/Wikipedia-Exotic huggingface dataset:
Thobias Montler

Thobias Montler (varem Thobias Nilsson Montler; sündinud 15. veebruaril 1996 Landskronas) on Rootsi kaugushüppaja. Ta pääses 2018. aasta Euroopa meistrivõistlustel Berliinis sai ta 8.10-ga neljanda koha. 2019. aasta Euroopa sisemeistrivõistlustel Glasgow's võitis ta Miltiádis Tentóglou järel hõbemedali. Sama aasta maailmameistrivõistlustel Dohas oli ta üheksas. 2021. aasta Euroopa sisemeistrivõistlustel Toruńis hüppas Montler Rootsi rekordi 8.31 ja võitis taas Tentóglou järel hõbemedali. Samal aastal toimunud olümpiamängudel Tōkyōs tuli ta 8.08-ga seitsmendaks. 2022. aasta sisemaailmameistrivõistlustel Belgradis hüppas ta Rootsi rekordi 8.38, kuid kaotas taas Tentógloule. Sama aasta maailmameistrivõistlustel Eugene'is sai ta 11. koha. Euroopa meistrivõistlustel Münchenis hüppas ta finaalis 8.06 ja võitis Tentóglou järel hõbemedali. Samuti 8.06 hüpanud ja pronksmedali võitnud Jules Pommeryd edestas ta parema paremuselt teise katsega. 2023. aasta Euroopa sisemeistrivõistlustel İstanbulis hüppas Montler 8.19 ja võitis kolmandat sise-EMi järjest Tentóglou järel hõbemedali. Sama aasta maailmameistrivõistlustel Budapestis oli ta kuues. 2024. aasta sisemaailmameistrivõistlustel Glasgow's oli Montler kaheksas. Thobias Montleri sünninimi on Thobias Nilsson Montler. 2019. aastal loobus ta ametlikult oma ema perekonnanimest Nilsson. Ta põhjendas otsust sellega, et teda tuntakse peamiselt Montleri nime all ja tema pikk nimi ei mahtunud lennupiletitele ega võistlusnumbritele. 2023. aastal kihlus ta Rootsi sprinteri Lisa Liljaga. "Thobias Montler". www.eurosport.com. Vaadatud 14. mail 2024. "Svensken byter namn: "Ingen kallar mig det"". www.expressen.se. Vaadatud 14. mail 2024. "Maajoukkuetähdet menivät kihloihin – "Se tuli täysin puskista"". www.suomiurheilu.com. Vaadatud 14. mail 2024. Thobias Montler Rahvusvahelise Kergejõustikuliidu kodulehel (inglise)
Vohnja Lasteaed-Algkool

Vohnja Lasteaed-Algkool on lasteaed ja algkool Vohnja külas Kadrina vallas. Õppeasutust haldab Kadrina vald. Koolihoone asub Vohnja mõisa härrastemajas kõrgendikuga saarel, mida ümbritseb paisutatud allikajärv ja tiik. Vohnja lasteaias on kaks rühma ja koolis neli klassi. Kooliga samas majas asub Kadrina valla raamatukogu Vohnja filiaal. Koolis ning lasteaias on õppekeeleks eesti keel. Õpilaste arendamiseks toimuvad põhikoolis mitmed huviringid, näiteks koorilaul, vibulaskmine, näitering ja robootikaring. Kooli esimese korruse võimlas on võimalik nii lasteaia- kui ka koolilastel mängida korvpalli, rahvastepalli, sulgpalli, lauatennist, võimelda ja lasta vibu. 1. septembril 1993. aastal avati Vohnja Kool kahe lasteaiarühma ja 1. klassiga. Kool pidas oma 30. aastapäeva 21. oktoobril 2023. aastal. Nõukogude ajal oli see maja kasutusel kolhoosi kontorina, kuid pärast Eesti iseseisvuse taastamist ja kolhoosi likvideerimist ei leitud enam sellele hoonele rakendust. Aastast 2010. on koolijuhiks olnud Õnne Kiviperk. Vohnja lasteaed-algkool on pälvinud Aasta tegija 2023 tiitli. "Vohnja Lasteaed-Algkooli põhimäärus". riigiteataja.ee. 8. juuni 2014. Vaadatud 4. mai 2024. "Mõisakoolid". www.moisakoolid.ee. Vaadatud 15. mail 2024. "VOHNJA FILIAALI AJALUGU – Kadrina Valla Raamatukogu". Vaadatud 15. mail 2024. "Huviringid | Vohnja Lasteaed-Algkool". Vaadatud 15. mail 2024. "Vohnja Lasteaed-Algkooli võimla - Sport.ee". www.sport.ee. Vaadatud 15. mail 2024. "Avaleht | Vohnja Lasteaed-Algkool". Vaadatud 15. mail 2024. "Ajaloopäev toob Vohnja mõisakooli vilistlased väärika juubeli puhul kokku". Virumaa Teataja. 18. oktoober 2023. Vaadatud 15. mail 2024. "Kadrina tunnustas Valeri Pormanni ja Vohnja lasteaed-algkooli". Virumaa Teataja. 1. veebruar 2024. Vaadatud 15. mail 2024.
Zach Parise

Zachary Justin Parise (sündinud 28. juulil 1984 Minneapolises, Minnesotas) on USA jäähokimängija, kes mängib NHL-i klubis Colorado Avalanche ründajana vasakäärel. Aastatel 2002–2004 mängis ta Põhja-Dakota ülikooli jäähokimeeskonnas. 2003. aastal valis New Jersey Devils ta NHL-i draft '​is 17. valikuna. Hooajal 2003/04 mängis ta American Hockey League'is (AHL) Devilsi tütarklubis Albany River Rats (NHL-i hooaeg 2003/04 jäi tööseisaku tõttu vahele). Devilsi meeskonnas mängis Parise aastatel 2004–2012 kokku seitse hooaega. Hooajal 2008/09 lõi ta NHL-is 45 väravat ja andis 49 väravasöötu – see on olnud ka tema resultatiivseim hooaeg NHL-is. Hooajal 2008/09 oli Parise NHL-is viies resultatiivseim mängija ja kolmas suurim väravalööja. 2009. aastal osales Parise lisaks NHL-i tähtede mängul. Oma viimasel hooajal Devilsis oli Parise klubi meeskonna kapten. 2012. aastal jõudis ta Devilsiga Stanley karika finaali, kus kaotati Los Angeles Kingsile mängudega 2:4. Aastatel 2012–2021 mängis Parise üheksa hooaega Minnesota Wildis. Tema resultatiivseim hooaeg seal oli 2014/15, mil ta lõi 33 väravat ja andis 29 väravasöötu. Aastatel 2021–2023 mängis Parise kaks hooaega New York Islandersis. Hooaja 2023/24 esimeses pooles Parise ei mänginud, kuid 2024. aasta jaanuaris sõlmis ta lepingu Colorado Avalanche'iga. 2002. aastal tuli Parise USA kuni 18-aastaste koondisega omavanuste maailmameistriks ja 2004. aastal USA kuni 20-aastaste koondisega juunioride maailmameistriks. 2004. aasta juunioride maailmameistrivõistlustel valiti Parise lisaks turniiri väärtuslikumaks mängijaks. USA jäähokikoondise koosseisus võitis ta 2010. aasta taliolümpiamängudel hõbemedali. USA jäähokikoondisse kuulus ta samuti 2005., 2007. ja 2008. aasta maailmameistrivõistlustel ning 2014. aasta taliolümpiamängudel. "Colorado Avalanche Sign Zach Parise". NHL.com. 26. jaanuar 2024. Vaadatud 27. jaanuaril 2024. Zach Parise NHL.com lehel Zach Parise hockeydb.com lehel
Pat Martino

Pat Martino (sünninimi Patrick Carmen Azzara; 25. august 1944 Philadelphia, Pennsylvania – 1. november 2021 Philadelphia) oli USA džässkitarrist ja helilooja. Huvi džässi vastu sütitas temas isa. Džässkitarristina sai Martino tuntuks juba teismelisena. Kümnendas klassis heideti ta välja katoliiklikust keskkoolist. Seejärel liitus ta laulja Lloyd Price'i bigbändiga ja temast sai elukutseline muusik. 1962. aastal hakkas ta mängima koos džäss-saksofonist Willis Jacksoniga. 1967. aastal ilmus Martino debüütalbum "El Hombre", millele järgnes veel palju albumeid. Karjääri algusaastatel võrreldi teda sageli varasema džässkitarristi Wes Montgomeryga, kuid 1970. aastateks oli Martinol välja kujunenud täiesti oma stiil. 1960. aastatel mängis ta paljudel Willis Jacksoni albumitel ning tegi karjääri jooksul koostööd veel paljude teiste džässmuusikutega, teiste seas orelimängija Jack McDuffi ja altsaksofonist Charles McPhersoniga. 1970. aastate teises pooles hakkasid teda üha enam vaevama peavalud ja krambid, mille käes ta oli kannatanud juba lapsepõlves. 1980. aastal tehti talle ajuoperatsioon, mille tagajärjel ta kaotas mälu. Sellest hoolimata õppis ta uuesti kitarri käsitsema, tema mälu taastus ja ta tegutses muusikuna veel kolm aastakümmet. Pat Martino, Jazz Guitarist Who Overcame Amnesia, Dies at 77, nytimes.com (The New York Timesi veebiväljaanne), 2.11.2021. Vaadatud 22.11.2021. http://www.patmartino.com/ "Pat Martino, revered jazz guitarist who mastered his instrument twice, dies at 77". The Washington Post. 2.11.2021.
Guangdong

Guangdong [kuangt'ung] on provints Hiina lõunaosas. Guangdong on üle 104 miljoni inimesega Hiina rahvarikkaim provints. Provints jaguneb 21 ringkonna õigustega linnaks: Chaozhou (潮州) (kantoni murdes Teochiu) Dongguan (东莞) (Donggoon) Foshan (佛山) (Futsaan) Guangzhou (广州) (Canton) Heyuan (河源) (Hoyun) Huizhou (惠州) (Waizao) Jiangmen (江门) (Gongmoon) Jieyang (揭阳) (Keetyeung) Maoming (茂名) (Mohming) Meizhou (梅州) (Muizao) Qingyuan (清远) (Tsingyun) Shantou (汕头) (Seentao) Shanwei (汕尾) (Seenmei) Shaoguan (韶关) (Seeoogoon) Shenzhen (深圳) (Sumzun) Yangjiang (阳江) (Yeunggong) Yunfu (云浮) (Wunfao) Zhanjiang (湛江) (Sumgong) Zhaoqing (肇庆) Zhongshan (中山) (Zongsan) Zhuhai (珠海) (Zuhoi) 2000. aasta rahvaloenduse tulemuse kohaselt moodustasid Guangdongi provintsi elanikest hiinlased 99%, tšuangid 0,7% ja jaod 0,2%. Guangdongi Raadio Provintsi koduleht (hiina keeles)
Juri Kuznetsov

Juri Kuznetsov (vene keeles Юрий Васильевич Кузнецов; sündinud 7. märtsil 1969 Ruzajevkas) on Venemaa sõjaväelane, kindralleitnant. Светлана Петренко (14. mai 2024). "Следком". t.me (vene). Vaadatud 16. mail 2024. Главным следственным управлением СК России возбуждено уголовное дело в отношении начальника управления кадров Министерства обороны РФ Юрия Кузнецова. Он подозревается в получении взятки в особо крупном размере (ч.6 ст. 290 УК РФ). Allison Quinn (14. mai 2024). "Yevgeny Prigozhin Finally Gets His Revenge From Beyond the Grave". yahoo.com (inglise). Yahoo News. Vaadatud 16. mail 2024. "Источник". Originaali arhiivikoopia seisuga 14. mai 2024. Vaadatud 14. mail 2024. ТАСС узнал об обысках в Москве и Краснодаре по делу генерала Кузнецова.
Penžina rajoon

Penžina rajoon on haldusüksus Venemaal Kamtšatka krais. Asub Kamtšatka poolsaare põhjaosas. 1. juulini 2007 oli Korjaki autonoomses ringkonnas. Rajoonis on 7 küla. Halduskeskus on Kamenskoje. 2006. aastal oli rajooni elanikest 1287 korjakid, 325 eveenid ja 157 tšuktšid. Численность населения СССР на 17 января 1939 года. По районам, районным центрам, городам, рабочим поселкам и крупным сельским населенным пунктам. http://www.penmr.ru/index.php?id=48[alaline kõdulink]  Penžina rajoon – pildid, videod ja helifailid Wikimedia Commonsis
Postvundament

Postvundament on postidest koosnev vundamendi liik, millele rajatakse ehitis. Postvundament kannab ehitise omakaalu ning ehitisele mõjuvad jõud postide abil üle pinnasele. Postvundament on sobiv kergehitistele – terrass, suvila, aiamaja, väliköök, kasvuhoone. Postvundamendi rajamisel tuleb arvestada ehitise kaaluga ning valida postide sügavus vastavalt maapinna külmumispiirile. Üldjuhul on külmumipiir maapinnas 1,2 m sügavusel ning postvundamendi puhul peaks liivast või kruusast aluspadi ulatuma vähemalt külmapiirini, et vältida postide kerkimist talvel. Vundamendi postide vaheline samm tuleb valida vastavalt posti läbimõõdule ning ehitise kaalule, kuid mitte rohkem kui 2 meetrit. Postvundamendile sarnaneb vaivundament. Vaivundamendis kasutatakse postideks raskeid raudbetoonist vaiasid, mis on tugevad ning sobivad raskematele konstruktsioonidele. Vaivundament sobib ebastabiilsele pinnasele, mis tähendab, et võrreldes postvundamendiga võib asetseda vaivundamendiga ehitis maapinnast kõrgemal. Võrreldes postvundamendiga on vaivundamendi ehitus kallim ning nõuab palju eeltööd. "What is a Pier Foundation? Types, Advantages, Location". civiltoday.com (inglise). Vaadatud 23. mail 2024. "Minimum Depth of Foundations: Building Regulations". www.reinforcementproductsonline.co.uk (inglise). 25. oktoober 2022. Vaadatud 5. aprillil 2024. "Postvundament, kruvivundament ja vaivundament ABC". www.hange.ee. 1. juuni 2021. Vaadatud 4. aprillil 2024.
Šeik

Šeik (araabia keeles شيخ, šaykh) on araabia kultuuris ja islami maailmas kasutatav tiitel, mida kasutatakse erineva staatuse ja rolliga isikute puhul. Tiitli täpne tähendus ja kasutus võivad erineda sõltuvalt piirkonnast ja kultuurikontekstist. Peamised tähenduse on: hõimupealik, külavanema, usujuht. Šeik Muḩammad bin Zāyid Āl Nahyān on Araabia Ühendemiraatide kolmas president ja Abu Dhabi valitseja. "šeik - Eesti Entsüklopeedia". entsyklopeedia.ee. Vaadatud 16. mail 2024. "[EKSS] "Eesti keele seletav sõnaraamat" 2009". eki.ee. Vaadatud 16. mail 2024. "About UAE President Sheikh Mohamed bin Zayed | UAE Embassy in Washington, DC". About UAE President Sheikh Mohamed bin Zayed | UAE Embassy in Washington, DC (inglise). Vaadatud 16. mail 2024.
Olav Roots (maadleja)

Olav Roots (13. märts 1941 Pärnu – 20. aprill 2010 Tallinn) oli eesti maadleja. Eesti NSV noorte vabamaadluse tšempion (1957). NSV Liidu meistersportlane
Top Hill Marketing Solutions

Top Hill Marketing Solutions on digitaalse turunduse agentuur, mille kaasasutas Rhys Southern 2019. aastal. Alguses asus ettevõtte peakorter Austraalias, kuid 2021. aastal koliti peakorter Tallinna, Eestisse. Agentuur keskendub veebisaitide arendamisele, otsingumootori optimeerimisele (SEO) ja Google Adsi haldamisele. Rhys Southern asutas Top Hill Marketing Solutions 2019. aastal eesmärgiga pakkuda digitaalse turunduse teenuseid ettevõtetele, kes soovivad parandada oma veebikohalolu. 2021. aastal koliti agentuur Tallinna, Eestisse, tuues põhjuseks strateegilised kaalutlused, mis olid seotud juurdepääsuga Euroopa turule ja Eesti arenenud digitaalse infrastruktuuriga. Ettevõte pakub mitmeid digitaalse turunduse teenuseid: Veebisaitide arendamine: Loob klientide spetsifikatsioonidele vastavaid veebisaite, rõhutades kasutajakogemust ja funktsionaalsust. SEO teenused: Pakub strateegiaid veebisaitide nähtavuse parandamiseks otsingumootori tulemustes, eesmärgiga suurendada orgaanilist liiklust. Google Adsi haldamine: Haldab ja optimeerib tasulise kliki (PPC) kampaaniaid Google Adsis, et parandada reklaamide efektiivsust ja tõhusust. "Top Hill Marketing Solutions Crunchbase". Vaadatud 16. mail 2024.
Tupp-kilbirohi

Tupp-kilbirohi (Alyssum alyssoides) on taimeliik ristõieliste sugukonnas. Tupp-kilbirohi andmebaasis eElurikkus.
Läänekollakas

Läänekollakas (Barbarea vulgaris) on taim ristõieliste sugukonnas. Kaarkollakas Läänekollakas andmebaasis eElurikkus.
Tallinna Uus Seek

Tallinna Uus Seek oli 16. sajandil rajatud hoolekandeasutis (seek) Tallinna vanalinnas Tallinna Uue seegi haiglahoone rajati 16. sajandi alguses Niguliste kiriku omaaegse pastoraadi alt vabanenud territooriumile. Hoone ehitati 1531. aastal, põhilised ehitustööd tehti aastatel 1526–1531 ning seda kasutati Tallinna Uue seegi hoonena. 17. sajandi lõpul täiendati Uue Johannese (Jaani) seegi hooneansamblit haiglast põhja poole jääva kahekorruselise hoonega, nn ketrusmajaga, mille teisel korrusel ja haiglahoone pööningul avati ketrustöökoda. Ketrusmajas said peavarju ja tööd töövõimelised naised seegist, üksikuks jäänud naised ja ka kergete elukommetega ehk „mittekorralikud” naised. Uus seek oli Tallinnas Suurgildi ülal pidada; gildivennad hoolitsesid vaeste toidulaua eest ja tegelesid personaliga. Praeguseks on seegi haiglahoone, Tallinna vanalinnas Rüütli tänaval osaliselt ümber ehitatud ja üldilmelt muutunud algne seegi ja haiglamaja hoonekompleks koosneb kõrge kaheosalise kelpkatusega ühekorruselisest peahoonest Rüütli tänava ääres ja sellega põhjaotsal liituvast pisut madalamast ning omaette kelpkatusega kahekorruselisest kõrvalehitisest. 1716. aastal sundis Eestimaa kuberner krahv Aleksandr Menšikov rootslaste Rootsi-Mihkli koguduse lahkuma oma senisest endisest Suur-Kloostri tänaval asunud Tallinna Püha Mihkli kloostrikirikust, kus kogudus oli tegutsenud alates 1. juunist 1631. Alles 1726. aastal leidis rootsikeelne kogudus tegevuse jätkamiseks ruumid Rüütli tänava endistes Tallinna Uue seegi ruumides, mis pühitseti 1733. aastal. Tallinna Uue seegi hooned, 16.-18. saj. kultuurimälestiste riiklikus registris (vaadatud 03.09.2022)
Koobalt

Koobalt (tähis Co) on keemiline element, mille aatomnumber on 27. Koobalt kuulub siirde- ehk üleminekumetallide ning d-elementide hulka. Koobalti on avastanud Georg Brandt aastal 1742 Rootsis Stockholmis. Koobalti kristalli struktuur on heksagonaalne, tahukeskne kuubiline. Ühendites on koobalti oksüdatsiooniaste +1, +2, +3 või +4; neist enamlevinud on +2 ja +3. Oksüdatsiooniaste +4 esineb harvem ja on üldiselt ebapüsiv. Oksüdatsiooniastmega +1 on õnnestunud ka mõned ühendid sünteesida. Koobalti elektronvalem on 1s2 2s2 2p6 3s2 3p6 4s2 3d7. Elektronskeem on +27|2)8)15)2). Elektronide arv on 27, neutronite arv 32 ja prootonite arv 27. Koobalt on hõbevalge metall. Tema tihedus normaaltingimustel on 8,9 g/cm3, sulamistemperatuur on 1495 °C ja keemistemperatuur 2927 °C. Koobalti aatommass on 58,9332. Toatemperatuuril on koobalt tahkes olekus. Koobalti kõvadus Mohsi skaala järgi on 5. Koobaltil on üks stabiilne isotoop massiarvuga 59. Elektronegatiivsus Paulingu järgi: 1,88 Oksiidi tüüp: segatud Ühendid: fluoriidid: CoF2, CoF3, CoF4 kloriidid: CoCl2, CoCl2 • 6H2O, CoCl3 bromiidid: CoBr2 jodiidid: CoI2 hüdriidid: - oksiidid: CoO, Co3O4 sulfiidid: CoS, CoS2, Co2S3 seleniidid: - telluriidid: CoTe nitriidid: - Kõva hõbedast metalli ja selle ühendeid kasutatakse sageli. Koobaltit kasutatakse kuuma- ja happekindlates sulamites terase tootmisel, mõningate keemiliste reaktsioonide katalüsaatorina, elektri, klaasi, portselani, keraamiliste (savi) fajanssesemate (valge urbse savi ja läbipaistva glasuuriga tooted) tootmisel. Klaasi-, portselani- ja keraamikatööstuses kasutatakse värvipigmenti, mida nimetatakse koobaltsiniseks. Koobalti ühendeid lisatakse värvidele (nt trükivärvidele) ja lakkidele, et kiirendada nende kuivamist. Rakendatakse polüestervaikude katalüsaatorina. Kuulub emaili koostisse. Kasutatakse magnetlintide valmistamisel televisioonile. Koobaltit sisaldab ka B12-vitamiin, nn kärbsepaber ja mõni kunstväetis. Tsement sisaldab õige väikeses koguses koobaltit. gammakiirguse allikas žiletiterad püsimagnetid heitgaaside konverter pigmendid, ilma ennustamine sulamid Inimorganismi satub koobalt tolmuna hingamiselundite ja naha ning vähesel hulgal ka suu kaudu. Kõige rohkem leidub koobalti tolmu vastava maagi kaevandamisel ja puhastamisel. Sageli esineb koobalt seal koos nikliga. Sellel tolmul on toksiline (mürgistav) toime organismile. Koobalti tervistkahjustavat toimet käsitles esimesena põhjalikumalt inglane L. Oliver 1902. aastal raamatus "Ohtlikud elukutsed". Peamised kroonilise mürgistuse nähud on pikemaajaline köha ja röga (krooniline bronhiit), õhupuudus-hingeldushood (bronhiaalastma), krooniline nohu ja seedehäired. Sageli on täheldatud ka toksilist südamelihase kahjustust (eriti koobaltit sisaldavate sulamitega töötajatel). Tihti esineb nahakahjustusi (kontaktdermatiit ehk nahapõletik, haavandid, naha hüperkeratoos ehk liigsarvestmine). Kongo Lapstööjõud Tehnikahiide süüdistatakse lapstööjõu kaudses kasutamises. ERR Uudised, 19. jaanuar 2016
Palana

Palana on alev Venemaal Kamtšatka krais. Palana asub Palana jõe paremal kaldal, 8 km kaugusel Ohhoota merre kuuluva Šelihhovi lahe rannast. Alevis sajab aastas keskmiselt 472 mm aastas, kusjuures aasta teine pool on märksa sajusem esimesest. Kõige sademeterohkemad kuud on august (66 mm) ja juuli (65 mm), kõige sademetevaesemad veebruar (11 mm) ja märts (12 mm). Palana oli kuni 2007. aastani Korjaki autonoomse ringkonna keskus, seal asus Korjaki autonoomse ringkonna duuma. Seejärel Korjaki autonoomne ringkond likvideeriti. Palanas elas 1959. aastal 924 inimest. 1962 sai Palana alevi õigused. Alevis elas NSV Liidu 1979. aasta rahvaloenduse andmetel 2735 inimest, NSV Liidu 1989. aasta rahvaloenduse andmetel 4343 ja 2002. aasta rahvaloenduse järgi 3928 inimest. 2010. aastaks oli elanike arv vähenenud 3508-ni. Alevit teenindavad Palana vana ja uus lennuväli, mis mõlemad on alevist 4 km kaugusel ja ühepikkuse (1440 m) maandumisrajaga. Maanteed Palanat teiste asulatega ei ühenda. Igal talvel rajatakse talitee, mis ühendab Palanat 200 km kaugusel edelas oleva Tigiliga. 2014. aastaks plaanitakse nende asulate vahele rajada aasta läbi läbitav maantee. Edaspidi on kavas seda pikendada lõunasse üle Kesk-Kamtšatka mäestiku Essosse, millel on juba tänapäeval maanteeühendus nii Petropavlovsk-Kamtšatski kui Ust-Kamtšatskiga. Kaugus Palanast Essoni on maad mööda 440 km. Q126687534 Palana koduleht
Vozuća lahing

Vozuća lahing (bosnia keeles Bitka za Vozuću) oli Bosnia ja Hertsegoviina Vabariigi armee 3. korpuse ja Bosnia islamivõitlejate rünnak 10. septembril 1995 strateegiliselt tähtsa Srpska Vabariigi armee valduses oleva Vozuća küla vastu Zavidovići vallas, Bosnia sõja ajal. Rünnaku korraldas 3. korpuse El Mudžahidi üksus. Rünnak oli kavandatud juba 1995. aasta mais ja see viidi läbi kolmes etapis. Esimene faas kandis nime "Crveni lav" (Punane Lõvi), mille põhieesmärk oli katkestada side VRS-iga Vozućas. See õnnestus ja sundis serblaste väed tagasi. Teine etapp kandis nime "Au lahing", mille eesmärk oli valmistada Srebrenicast ja Žepast pärit põgenikke ette pärast selle vabastamist piirkonda kolimiseks. Tegelikult saabus pärast rünnakut hävitatud Vozuća piirkonda vaid väike arv inimesi. Viimane rünnak, mis kandis koodnimetust "Uragan" (orkaan) algas 10. septembril ja lõppes samal päeval Bosnia vägede totaalse võiduga. Bosnia armeed ja islamiste aitas erivägede üksus Mustad Luiged. Bosnia väed jätkasid edasiliikumist läbi Ozreni piirkonna. Pärast küla ülevõtmist võtsid islamivõitlejad vangi ja tapsid umbes 50 serblast, kellest mitmel raiuti rituaalselt pea maha. ICTY esitas Bosnia kindralile Rasim Delićile süüdistuse sõjakuritegudes tema kontrolli all oleva üksuse poolt toime pandud kuritegudes, millest osa käsitles Vozuća juhtumit, kuigi ta mõisteti nendes süüdistustes õigeks. 2016. aastal anti Bosnia armee endine kolmanda korpuse ülem Sakib Mahmuljin kohtu alla, kuna ta ei suutnud ära hoida Bosnia serblaste mõrvu ja piinamist tema üksuse liikmete poolt Vozuća ja Zavidovići piirkonnas. Ta mõisteti 2021. aasta jaanuaris esimeses astmes 10 aastaks vangi "Slobodna Bosna, War crimes: "Vozuca case", six years later, 9/13/01". Originaali arhiivikoopia seisuga 2. aprill 2015. Vaadatud 14. jaanuaril 2015. Library Information and Research Service, "The Middle East", Index Page 31 "Slobodna Bosna, War crimes: "Vozuca case", six years later, 9/13/01". Vaadatud 14. jaanuaril 2015. Battle for Vozuća - The Afghan-Bosnian Mujahideen Network in Europe "SLOBODNA DALMACIJA, ETVRTAK 27. rujna 2001. - teme dana". Vaadatud 14. jaanuaril 2015. Dzidic, Denis (25. jaanuar 2016). "Report Probes Mujahideen Killings During Bosnian War". Balkan Insight. "Rasim Delić Sentenced to Three Years for Cruel Treatment". ICTY.org. International Criminal Tribunal for the former Yugoslavia. 15. september 2008. "Army of BiH commander Mahmuljin sentenced to 10 years in prison for war crime". fena.ba. 22. jaanuar 2021.
Nii Ayikwei Parkes

Nii Ayikwei Parkes (sündinud 1. aprillil 1974 Lincolnshire'is) on Ghana kirjanik ja ajakirjanik, kes kirjutab lühijutte, artikleid, laulusõnu ja ka räppi. Ta sündis Suurbritannias Ghana vanematele ja kasvas üles Ghanas. Esmalt õppis ta Ann's Preparatory School North Industrial Area ja seejärel Achimota koolis Accras. Hiljem õppis ta Inglismaal Manchesteri Metropolitani ülikoolis. Selle aja jooksul hakkas ta ka luuletama ning liitus kohaliku luulemaastikuga ja mustade kirjanike ühissõnade rühmaga. Ta elab ja töötab praegu Londonis, kus ta muuhulgas ka korraldas ja modereeris Covent Gardeni kirjanduskohvikus Aafrika kirjanike õhtu sarja. Tema oskused Farrago UK Poetry Slami tšempionina ja räpisõnade kirjutajana võimaldavad tal jõuda väljarändaja taustaga laste ja noorteni ning loovkirjutamise töötubade kaudu kunstilist jõudu edasi anda. Tema poetry slam tekstid on dokumenteeritud kahel CD-l Incredible Blues ja Nocturne of Phrase. Ta töötab ka toimetajana väikeses sõltumatus kirjastuses flipped eye kirjastuses. Ghanas lõi ta kirjanike fondi, mille eesmärk on populariseerida loovkirjutamist riigi noorte seas. Koos kirjanike Taiye Selasi, Priya Basili ja Chika Unigwega osales ta 2014. aastal Tübingeni poeetikaloengul. Need neli esindavad seda, mida Taiye Selasi nimetab "afropoliitseks kirjanduseks". Tema esimene romaan "Sinise linnu saba" ilmus 2009. aasta juunis kirjastuselt Jonathan Cape ja valiti 2010. aasta Rahvaste Ühenduse kirjanike auhinna eelnimekirja. Aafrika linnaelanik ja kohtuekspertiisi patoloog Kayo uurib ühes tagamaa külas ministri armukese surma Ghanas. "Sinise linnu saba" ilmus aastal 2024 sarjas "Loomingu Raamatukogu", tõlkijaks (inglise keelest) Heili Sepp.